**Ocean Installer** er undervannsentreprenør med hovedkontor i Stavanger. Selskapet ble stiftet i 2011, med HitecVision som majoritetseier.

Ledelse og styre
----------------

Selskapets styre består av Nina El-Imad, Ola Sætre, Tor Espedal, Jacqueline Redmond and Atle S. Eide.

Historie
--------

Ocean Installer ble stiftet januar 2011 med bakgrunn i forventet vekst i subsea-markedet frem mot 2020. Selskapet formaliserte tidlig et tett samarbeid med Solstad Offshore gjennom langtidskontrakter for skipene Normand Clipper og Normand Mermaid, og bestilte i 2012 det avanserte CSV-skipet Normand Vision. 

I mai 2012 åpnet selskapet kontorer i Aberdeen, Skottland. Dette har senere blitt etterfulgt av kontorer i Houston, Dubai og Perth, og Ocean Installer har i dag over 200 ansatte. 

Ocean Installers første kontrakt ble fullført på Balder-feltet i Nordsjøen for ExxonMobil i løpet av mai 2012. I 2014 ble Normand Vision levert, og døpt av nærings- og handelsminister Monica Mæland. Skipet ble umiddelbart satt i arbeid på Draugen-feltet, som opereres av Shell. I forbindelse med oljeprisfallet i 2014 ble aktiviteten i oljebransjen redusert betydelig, og Ocean Installer satset som en respons mer globalt for å øke selskapets muligheter til å sikre seg lønnsomme jobber.Selskapet har siden utført jobber i Mexicogulfen, Middelhavet, utenfor Australia, Brasil og Vest-Afrika, i tillegg til Nordsjøbassenget.

Sertifiseringer
---------------

Innenfor områdene *Engineering, Procurement, Construction, Installation (EPCI)* og *Maintenance of subsea installations, umbilicals, risers, flowlines and other subsea components,*er Ocean Installer sertifisert av DNV GL for tre standarder:

* ISO 9001 Quality Management Systems – Requirements
* ISO 14001 – Environmental management
* ISO 45001 – Occupational health and safety standard

I tillegg er Ocean Installer sertifisert i henhold til:

* EPIM
* Achilles JQS (Joint Qualification System)
* FPAL verify
* Utilities NCE
* ISNetworld

Ocean Installer er også medlem av IMCA (International Marine Contractors Association).

Referanser
----------

1. ↑   Foretaksregisteret[Hentet fra Wikidata]
2. ↑  «Ocean Installer  » Board of directors». *www.oceaninstaller.com* **(engelsk)**. Arkivert fra originalen 24. august 2017. Besøkt 24. august 2017.
3. ↑  «Ser dobling i subseamarkedet». *SYSLA* **(engelsk)**. 12. oktober 2010. Besøkt 24. august 2017.
4. ↑  «Norway’s Ocean Installer Orders VLS for Normand Clipper». *Offshore Energy Today* **(engelsk)**. Besøkt 24. august 2017.
5. ↑  «Solstad Charters Another CSV to Ocean Installer (Norway)». *Offshore Energy Today* **(engelsk)**. Besøkt 24. august 2017.
6. ↑  «Hitecvision». *www.hitecvision.com* **(engelsk)**. Besøkt 24. august 2017.
7. ↑  «Ocean Installer  » CONTACT: post@oceaninstaller.com». *www.oceaninstaller.com* **(engelsk)**. Besøkt 24. august 2017.
8. ↑  «Ocean Installer  » OCEAN INSTALLER SUCCESSFULLY COMPLETES FIRST OFFSHORE JOB IN NORWEGIAN SECTOR OF THE NORTH SEA». *www.oceaninstaller.com* **(engelsk)**. Besøkt 24. august 2017.
9. ↑  Kleiveland, Frode (3. juli 2014). «Dåpsfest for milliardbåt». *smp.no*. Besøkt 24. august 2017.
10. ↑  Hvamstad, Eline. «- Nordsjøen, «et nokså dødt marked» - hegnar.no» **(norsk)**. Arkivert fra originalen 24. august 2017. Besøkt 24. august 2017.
11. ↑  «Member Directory – IMCA». *IMCA* **(engelsk)**. Besøkt 25. august 2017.